Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkeztutako galdera, Gobernuaren barne fiskalizaziorako eta kontrolerako prozeduren funtzionamenduari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko irailaren 12an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Marta Álvarez Alonso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Sodena, Albyn eta Osasunbidea-Nafarroako Osasun Zerbitzuaren arteko hitzarmenaren kargura erositako 1,7 milioi maskara biltegi batean daude utzirik, funts publikoetatik gutxienez ere 1,2 milioiko galerarekin. Zergatik uste du lehendakariak hori orain jakitea dela “Gobernuaren barne kontrol eta fiskalizaziorako prozedurek funtzionatu izana”?

Iruñean, 2022ko irailaren 8an.

Foru parlamentaria: Marta Álvarez Alonso